CELEX: 31989R3963
Language: el
Date: 1989-12-20 00:00:00
Title: Κανονισμός (ΕΟΚ) αριθ. 3963/89 της Επιτροπής της 20ής Δεκεμβρίου 1989 για τον καθορισμό του ποσού της πριμοδότησης αποθεματοποίησης για ορισμένα προϊόντα αλιείας για την αλιευτική περίοδο 1990

Avis juridique important

|

31989R3963

Κανονισμός (ΕΟΚ) αριθ. 3963/89 της Επιτροπής της 20ής Δεκεμβρίου 1989 για τον καθορισμό του ποσού της πριμοδότησης αποθεματοποίησης για ορισμένα προϊόντα αλιείας για την αλιευτική περίοδο 1990  

Επίσημη Εφημερίδα αριθ. L 385 της 30/12/1989 σ. 0023 - 0024

***** ΚΑΝΟΝΙΣΜΟΣ (ΕΟΚ) αριθ. 3963/89 ΤΗΣ ΕΠΙΤΡΟΠΗΣ  της 20ής Δεκεμβρίου 1989  για τον καθορισμό του ποσού της πριμοδότησης αποθεματοποίησης για ορισμένα προϊόντα αλιείας για την αλιευτική περίοδο 1990  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2886/89 (2), και ιδίως το άρθρο 14α,  Εκτιμώντας:  ότι, σύμφωνα με το άρθρο 14α παράγραφος 4 του κανονισμού (ΕΟΚ) αριθ. 3796/81, το ποσό της πριμοδότησης αποθεματοποίησης δεν μπορεί να υπερβαίνει το ποσό των τεχνικών και χρηματοδοτικών εξόδων τα οποία προκύπτουν από τις ενέργειες που είναι απαραίτητες για την επίτευξη σταθερότητας και την αποθεματοποίηση των εν λόγω προϊόντων·  ότι το ποσό της πριμοδότησης θα πρέπει να αποτελεί κίνητρο για τις οργανώσεις παραγωγών να εφαρμόζουν το καθεστώς ενίσχυσης στην παραγωγή, και ιδίως την προβλεπόμενη σ' αυτό τιμή πώλησης, προκειμένου να σταθεροποιηθεί η αγορά των εν λόγω προϊόντων·  ότι, σύμφωνα με το άρθρο 9 του κανονισμού (ΕΟΚ) αριθ. 314/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2201/89 (4), το ποσό της πριμοδότησης καθορίζεται βάσει των τεχνικών και χρηματοδοτικών εξόδων για τις εν λόγω ενέργειες, τα οποία διαπιστώθηκαν στην Κοινότητα κατά την προηγούμενη αλιευτική περίοδο χωρίς να ληφθούν υπόψη τα υψηλότερα έξοδα·  ότι, βάσει των στοιχείων των σχετικών με τα τεχνικά και χρηματοδοτικά έξοδα για τις εν λόγω ενέργειες που παρατηρήθηκαν στην Κοινότητα, το ποσό της πριμοδότησης για την αλιευτική περίοδο 1990 πρέπει να καθορισθεί όπως αναφέρεται στο παράρτημα ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την αλιευτική περίοδο 1990, το ποσό της πριμοδότησης αποθεματοποίησης για τις καραβίδες (Nephrops norvegicus) και τις καβουρομάνες (Cancer pagurus) καθορίζεται όπως αναφέρεται στο παράρτημα.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1989.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 379 της 31. 12. 1981, σ. 1.  (2) ΕΕ αριθ. L 282 της 2. 10. 1989, σ. 1.  (3) ΕΕ αριθ. L 39 της 14. 2. 1986, σ. 8.  (4) ΕΕ αριθ. L 209 της 21. 7. 1989, σ. 30.  ΠΑΡΑΡΤΗΜΑ  Ποσό της πριμοδότησης  1.2.3,4 //  //  //  // Ενέργειες σταθεροποίησης και αποθεματο-  ποίησης που αναφέρονται στο άρθρο 7  του κανονισμού (ΕΟΚ) αριθ. 314/86   // Προϊόντα που απαριθμούνται  στο παράρτημα Ι του  κανονισμού (ΕΟΚ) αριθ. 314/86   // Ποσό της πριμοδότησης  για τα προϊόντα που  απαριθμούνται στη στήλη 2  (σε Ecu/τόνο)   //    //   //   // 1   // 2   // 3   //   //  //  // 1.2.3.4 //  //  // πρώτος  μήνας   // ανά επιπλέον  μήνα (1)   //    //   //   //   // Ι. Κατάψυξη και αποθεματοποίηση   // Καραβίδες (Nephrops norvegicus)   // 210  // 20   //   // Ουρές καραβίδων (Nephrops norvegicus)   // 126   // 30   //    //   //   //   // ΙΙ. Αποκεφαλισμός, κατάψυξη και αποθεματοποίηση   // Καραβίδες (Nephrops norvegicus)   // 100   // 20   //    //   //   //   // ΙΙΙ. Ψήσιμο, κατάψυξη και αποθεματοποίηση   // Καραβίδες (Nephrops norvegicus)   // 220  // 20   //   // Καβούρια (Cancer pagurus)   // 84   // 15  //    //   //   //   // IV. Διατήρηση σε ενυδρεία ή κλωβούς  // Καβούρια (Cancer pagurus)   // 120   //   //    //   //  //  (1) Το ποσό αναφέρεται στο καθαρό βάρος των αποθηκευμένων προϊόντων που προβλέπονται από το άρθρο 11 παράγραφος 1 στοιχείο β) του κανονισμού (ΕΟΚ) αριθ. 314/86.